པད་རག་མདངས་འཕྲོག་ག་བུར་ངད་པ་འཐུལ། །ཕུན་ཚོགས་རོ་བདའ་རྐང་
འཐུང་ཕུར་མའི་བཅུད། །འཛད་མེད་ནམ་མཁའ་མཛོད་དུ་རབ་སྤེལ་བ། །སྐྱབས་
གནས་དཀོན་ཅོག་གསུམ་ལ་མཆོད་པ་འབུལ། །བསྟན་པའི་བདག་པོ་ཐུབ་དབང་
ཟས་གཙང་སྲས། །ཉེ་བར་འཁོར་དང་རྒྱལ་སྲས་སྒྲ་གཅན་འཛིན། །ཞི་བ་འཚོ་སོགས་
འཕགས་བོད་གནས་བརྟན་ཏེ། །ཕན་བདེའི་རྩ་ལག་རྣམས་ལ་མཆོད་པ་འབུལ། །ཁ་
ཆེའི་པཎ་ཆེན་ཤཱཀྱ་ཤྲཱིའི་ཞབས། །ལྔ་རིག་ཀུན་གཟིགས་ས་སྐྱ་ལོ་ཙཱ་བ། །ཆོས་ས་དགེ་
སོ་སོར་ཚོགས་སྐབས་ཚིག་འདི་གཉིས་གང་རང་ངོར་ནས། ལྔ་བརྒྱའི་གཙུག་རྒྱན་དཔལ་ལྡན་ཨ་ཏི་ཤ །ཞེས་
ཁ་ཆེ་པཎ་ཆེན་གྱི་གོང་དུ་འཇུག །ཀྱི་རྒྱལ་པོ་བློ་བཟང་གྲགས་པའི་དཔལ། །གངས་ཅན་
མུན་སེལ་ཚོགས་ལ་མཆོད་པ་འབུལ། །རྒྱུད་སྡེ་རྣམ་བཞིའི་ཡི་དམ་དཀྱིལ་འཁོར་
ལྷ། །ཐུབ་བསྟན་སྐྱེད་མཛད་ལེགས་ལྡན་ནག་པོ་ཆེ། །དཀར་ཕྱོགས་སྐྱོང་བའི་གཙང་
509

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
8
རིས་མགོན་པོ་སོགས། །བསོད་ནམས་ཞིང་གྱུར་ཡོངས་ལ་མཆོད་པ་འབུལ། །ལུས་
ཅན་སྤྱི་དང་ཇ་འདི་བསྒྲུབ་པའི་ཆེད། །དཀའ་སྤྱད་མི་དང་དུད་འགྲོར་བཅས་པ་
ཀུན། །ནུབ་ཕྱོགས་བདེ་ལྡན་ཞིང་དུ་པདྨ་ལ། །སྐྱེས་ནས་ཐེག་ཆེན་ཆོས་ལ་ལོངས་
སྤྱོད་ཤོག །ཅེས་ཇ་མཆོད་འདི་ནི་ཀ་སྨི་ར་པའི་མཧཱ་པཎྜི་ཏའི་སྲོལ་འཛིན་ཚག་མིག་
ཚོགས་པ་སྤྱི་སོས་གསུང་གིས་བསྐུལ་བ་ལྟར་ཟ་ཧོར་གྱི་བནྡེས་སྦྱར་བའི་ཡི་གེ་པ་ནི་
འཕྱོང་རྒྱས་བཀྲ་ཤིས་རབ་བརྟན་པ་ཕུན་ཚོགས་དབང་པོའོ།། །།